**Beszámoló**

**Törteli Roma Nemzetiségi Önkormányzat**

**2020. január 01. – 2020. december 31.**

A Roma Nemzetiségi Önkormányzat Törtel Község Önkormányzatával megkötött együttműködési megállapodásban leírtak alapján működik, melyet Törtel Község Önkormányzatának Képviselő-testülete és a Roma Önkormányzat hagy jóvá.

A Roma nemzetiségi Önkormányzat előre betervezett munkaterv alapján végzi munkáját.

A vezetőség tagjai: **Völgyi Rudolf György** elnök
 **Határ László** elnökhelyettes

 **Kozák Zsuzsanna** Roma Nemzetiségi Önkormányzat képviselője

Munkánkat a törteli roma nemzetiségű családok fejlődésére, segítésére összpontosítjuk. Próbálunk segíteni a felzárkózásban azoknál a családoknál, ahol a gyerekek fejlődéséhez segítségre van szükség. Szoros kapcsolatot tartunk Törtel Község Önkormányzatával, a Családsegítő Szolgálattal, a Törteli Szent István Király Általános Iskola vezetőivel, A Törteli Tulipán Óvoda vezetőségével és a Déryné Művelődési Központ és Könyvtár dolgozóival. Programjainkat a községi rendezvényekhez igazítjuk és részt veszünk minden községi rendezvényen illetve ünnepségen. Sajnos az ide év a járvány miatt nehezített volt. Rendezvényeket nem lehetett szervezni, de igyekeztünk így is sokat tenni a településért.

A nemzetiségi önkormányzat 2020. évre tervezett bevételei és kiadásai:

Bevételek: Módosítva:
Támogatások, kiegészítés, egyéb átvett pénzeszközök: 1.040.000 Ft 1.347.332 Ft
2019. évi költségvetési maradvány igénybevétele: 257.466 Ft 257.466 Ft
**Összesen: 1.297.466 Ft 1.604.798 Ft**

Kiadások:

Személyi juttatások: 724.800 Ft 793.972 Ft
Munkaadókat terhelő jár. és szoc. hozzájárulási adó: 126.840 Ft 240.826 Ft
Dologi kiadások: 445.826 Ft 470.000 Ft

Egyéb Működés célú Támogatás (Pandémia) ------ 100.000 Ft
**Összesen: 1.297.466 Ft 1.604.798 Ft**

A 2020. év most eltért a megszokottól, de az nem változott, hogy a családok megsegítését tartsuk szem előtt. Igaz ebben az évben élményeket nem tudtunk szerezni a rászoruló családoknak, de reméljük örömet azért sikerült nekik adni.

Törtel Roma Nemzetiségi Önkormányzat a vírushelyzet kialakulása miatt létrejött települési járványügyi alapot 100.000 a Ft-tal támogatta a 2020. évi költségvetés terhére. Reméljük ezzel is tudtunk kicsit könnyíteni a rengeteg kiadáson. Mivel a vírus rohamosan terjedt ezért további segítségre gondoltunk. A roma általános iskolás gyerekeknek 50.000,-Ft értékben kézfertőtlenítőszereket és maszkokat vásároltunk.

Törteli KSK Roma fiatal sportolóinak az MTK Budapest focicsapata felajánlotta, hogy mezgarnitúrát ajándékoznak, melynek természetesen nagyon örültünk és elfogadtuk.

2020. évben sajnos a rendezvények, ünnepségek is elmaradtak, de szűk körben minden megemlékezésen képviselte magát és koszorúzott a Roma Nemzetiségi Önkormányzat. Összesen 31.000,-Ft-ot költöttek koszorúra.

Törtel Roma Nemzetiségi Önkormányzata szerette volna segíteni az iskolakezdést. 16 Rászoruló roma általános iskolai gyerekeknek vásárolt tanszereket, összesen 165.945,- értékben.

Az év végén sem feledkezett meg a Roma Nemzetiségi Önkormányzat a gyerekekről. Mikulás csomagokat adományoztak a roma gyermekeknek 65.120,-Ft értékben.